
                                                           REFERAT
Privind aprobarea clasamentului unităţilor de învăţământ preuniversitar de stat din Municipiul Timişoara, participante la competiţia organizată de Inspectoratul Şcolar Judeţean Timiş şi premierea acestora conform HCL nr.363/27.08.2015
   Se supune spre analiză Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale -Compartiment  Şcoli, privind aprobarea clasamentului unităţilor de învăţământ preuniversitar de stat din Municipiul Timişoara, participante la competiţia organizată de Inspectoratul Şcolar Judeţean Timiş şi premierea acestora conform HCL nr.363/27.08.2015.
  Prin Hotărârea Consiliului Local al Municipiului Timişoara nr.363/27.08.2015 s-a aprobat premierea unităţilor de învăţământ preuniversitar de stat din Municipiul Timişoara, cu rezultate deosebite la examenele naţionale, la olimpiadele şi concursurile şcolare, conform metodologiei transmise de Inspectoratul Şcolar Judeţean Timiş, premii ce constau în lucrări de reparaţii, amenajări sau dotări stabilite de comun acord cu fiecare unitatea de învăţământ selectată.
 Competiţia s-a adresat tuturor unităţilor de învăţământ preuniversitar de stat din Municipiul Timişoara, dosarele de candidatură fiind analizate de Inspectoratul Şcolar Judeţean Timiş, care a întocmit un clasament în acest sens.
    Prin adresa cu nr.9717/22.09.2015, înregistrată la instituţia noastră sub numărul SC2015-025103/23.09.2015, Inspectoratul Şcolar Judeţean Timiş ne transmite clasamentul unităţilor de învăţământ, realizat în urma evaluării dosarelor de candidatură.
                Având în vedere cele de mai sus, supunem spre aprobare Consiliului Local:

Aprobarea clasamentului unităţilor de învăţământ preuniversitar de stat din Municipiul Timişoara, prevăzute în  Anexa nr.1, participante la competiţia organizată de Inspectoratul Şcolar Judeţean Timiş şi premierea acestora.
Premiile constau în lucrări de reparaţii, amenajări sau dotări stabilite de comun acord cu fiecare unitate de învăţământ selectată, fondurile necesare executării acestora asigurându-se de la bugetul local al Municipiului Timişoara.

